**UTKAST 10.05.16**

**Årsberetning 2015-2016 – Alpin**

**Organisasjon**

Styret/ alpinkomiteen (AK) i Oslo Skikrets har bestått av følgende:

Leder: Roar Karlsen

Nestleder: Trygve Norum

Anlegg: Asbjørn Søvik

Trenerkoordinator/ sportslig: Steve Skavik

Kretsutstyr/ premier: Marianne Hoel

Oslorunden/ OsloCup: Kristin Sandvik

 Monique Lacoste

**Møter**

Det er avholdt 5 møter. I tillegg er det avholdt vårmøte og høstmøte hvor alle klubbene har vært invitert.

Oslo Skikrets har vært representert ved representant fra styret ved NSFs vårmøte og høstmøte. I tillegg har representanter for styret deltatt i diverse møter med eller vedrørende kretsen, brukergrupper, skiforbundet og skianlegg.

**Idrettsregistrering**

Klubbenes registrering under Idrettsregistreringen legges til grunn for krets, kommunalt og sentrale vurderinger. Det var i Oslo for sesongen (2014-2015) registrert totalt 2046 utøvere innen alpin, mot 1863 utøvere i sesongen 2013-2014. Tallene for sesongen 2015-2016 er ennå ikke klare og vil bli supplert på et senere tidspunkt.

Det var registrert 81 FIS-løpere fra Oslo krets i sesongen 2015-2016 (mot 77 i sesongen 2014-2015), som har trent i egen klubb, lag eller skigymnas.

**Økonomi**

Alpinkomiteen har støttet OsloRunden og OsloCup samt kretsmesterskapene (KM) med premier og har søkt å synliggjøre kretsens engasjement i de ulike arrangementene. Videre er det brukt midler til ny tidtaker- og speakerbod i Wyller, i henhold til tidligere vedtak. AK har også støttet HL/LF og andre formål innen kretsen. Etter OSKs fordeling av overskudd for 2014 og alpin sitt forbruk for sesongen 2015-2016, har alpin ca kr 250.000 i avsatte midler for sesongen 2016-2017 og fremover. Alpin sin andel av overskuddet for 2015 er ikke tatt med.

**Heiskortstøtte – støtte fra Oslo kommune**

Et vesentlig bidrag er også i år fordelt på alle aktuelle klubber i Oslo, gjennom kretsens ordning for heiskortstøtte til klubbene.

**OSK terminliste/ renn**

Terminlisten har vært utarbeidet av AK Oslo i samarbeid med klubbene etter vanlige prinsipper. På grunn av en tidlig påske ble det relativt tett med renn i perioder, men klubbene har klart å gjennomføre gode arrangementer. Etter AKs vurdering har terminlisten sørget for et godt tilbud av renn i alle klasser.

Det var også i år åpen påmelding til LF/ HL. Rangeringsrennene har fungert som grunnlag for puljeinndeling for LF/ HL, hvor puljeinndelingen skjer etter nærmere kriterier utarbeidet av AK.

Det har vært avholdt to rangeringsrenn til henholdsvis LF og HL i grenene SL, SSL og SG. Tre rangeringsrenn i hver klasse, hvorav ett i GS og to i SL, er blitt avviklet som kveldsrenn. Rangeringsrennene har vært fordelt mellom aktuelle klubber på tilsvarende måte som tidligere sesonger. Renn for 12 år og yngre fordeles i utgangspunktet med ett renn på hver av klubbene som ønsker og har kapasitet til å gjennomføre slike renn.

Forberedelse av terminlisten for sesongen 2016-2017 vil skje på samme måte som i tidligere år. Generelt vil styret også for sesongen 2016-2017 oppfordre arrangørklubbene til å premiere hver aldersklasse i aldersbestemte renn i Oslo.

**OsloCup/ OsloRunden – Rekruttering**

OsloCupen for klassene i U12 og OsloRunden for løpere 10 år og yngre ble gjennomført også denne sesongen. Dette har vært en suksess og det har generelt vært en økning i antallet deltakere.

I OsloCupen var det medaljer for pallene sammenlagt i klassene 11 og 12 år. I tillegg var det "Smartfish-konkurranse" på hvert renn, hvor lederne av cupen i jente- og gutteklassene kjørte med ledertrøye og fikk utdelt Smartfish-premier. I OsloRunden fikk løpere som hadde deltatt i 4 renn eller mer (av 8 mulige) drikkeflasker med NSF-logo.

For sesongen 2015-2016 ble det innført en ordning med ”ambassadører” i OsloCupen/ OsloRunden, dvs. eldre løpere utstyrt med egne vester som fikk i oppgave å være litt ekstra oppmerksomme mot de minste løperne, særlig de som var med på renn for første gang, samt bidra med å dele ut medaljer. Styret ser for seg at både OsloCup og OsloRunden vil bli gjennomført i kommende sesong, og at ordningen med ”ambassadører” fortsetter og videreutvikles.

I tillegg har AK et ønske om at enda flere barn tidlig får muligheten til å prøve idretten og bli med på renn. AK vil vurdere ulike initiativer for å oppnå dette.

For OsloRunden - de yngste klassene (10 år og yngre) - er det utarbeidet en enkel analyse basert på antall startende, kjønn, årsklasser og antall renn hvert barn har deltatt på. AK mener analysen kan gi et bilde av oppslutningen om og rekrutteringen til alpinsporten i Oslo skikrets. Oppsummert viser analysen en økning fra forrige sesong i antall deltagere i de yngste klassene.

**Figur 1** – Deltagere i OsloRunden (10 år og yngre) 2015 og 2016



**Figur 2** – Antall deltagere i OsloRunden (10 år og yngre) per klubb 2015 og 2016



Analysene viser at rekrutteringen blant de yngste er god, med øket deltakelse i OsloRunden totalt, blant både jenter og gutter, og fra samtlige klubber. AK ønsker å ha en dialog med kretsen og klubbene både for å fortsette en utvikling hvor stadig flere får muligheten til, og velger å delta i renn, og ikke minst å holde på løperne etter hvert som de blir eldre.

**Landsfinalen og Hovedlandsfinalen**

Telenorlekene/ Landsfinalen 2016 ble arrangert i Meråker 11-13 mars. Oslo Skikrets hadde 66 påmeldte løpere, fordelt på 35 gutter og 31 jenter.

Hovedlandsfinalen i alpint 2016 ble gjennomført på Bjorli i perioden 17-20 mars. Oslo Skikrets hadde 69 påmeldte løpere, fordelt på 42 gutter og 27 jenter

Løperne fra Oslo Skikrets viste solid innsats, god skikjøring og oppnådde mange gode resultater. Pallplasseringer fremgår nedenfor. Under Hovedlandsfinalen ble Oslo Skikrets beste krets i kretskonkurransen.

AK vil vurdere hvorvidt det tidligere systemet med felles organisert reise og bosted for alle løpere, trenere og foreldre i forbindelse med LF og HL skal fortsette. Erfaringer, særlig fra sesongen 2015-2016, har vist at det med så store grupper og med ulike ønsker og preferanser, er utfordrende å organisere et felles opplegg.

**Sportslige Resultater**

Vi henviser til resultatservice på [www.irsalpin.no](file://C:\Users\Roar%2520Karlsen\Documents\Alpinkomite\Nina\AK%2520Oslo%2520m%25F8ter\v%25E5rm%25F8te%2520oslo%25202014\www.irsalpin.no) som i praksis fungerer som resultatservice for alle rennene som arrangeres av klubbene i Oslo Skikrets. FIS-resultater finnes på [www.fis-ski.com/](http://www.fis-ski.com/).

Kretsen er meget godt fornøyd både med bredden og med oppnådde resultater og befester sin posisjon i mesterskapssammenheng, spesielt på juniornivå og i aldersbestemte klasser. Resultatene fra alle finaler og øvrige renn viser at løpere fra Oslo Skikrets hevder seg godt på landsbasis.

**Mesterskap – Resultater – Utøvere fra Oslo skikrets**

|  |
| --- |
| **Landsfinalen/ Telenorlekene (LF/ TL)** |
|  | **SL** | **GS** | **SG** |  |
| Gull  | Jesper WahlqvistHeming | Jesper WahlqvistHeming |  |  |
| Sølv |  |  |  |  |
| Bronse | Eiril Giskås SchauIRS | Elias KrokenHeming | Jesper WahlqvistHeming |  |
|  |  | Nora Børsum, Heming |  |  |

|  |
| --- |
| **Hovedlandsfinalen (HL)** |
|  | **SL** | **GS** | **SG** | **SC** | **DH** |
| Gull  |  | Wilhelm NormannsethHeming | Paulina RingvoldHeming |  |  |
| Sølv | Kaspar KindemReady | Paulina RingvoldHeming |  |  |  |
| Bronse | Wilhelm NormannsethHeming | Kaspar KindemReady | Emilie NergaardHeming |  | Christian Owesen Hoel, Heming |
|  | Sofie Aam OlsenHeming |  | Wilhelm NormannsethHeming |  | Emilie Nergaard Heming |
|  |  |  |  |  |  |

|  |
| --- |
| **NM jr 1** |
|  | **SL** | **GS** | **SG** | **SC** | **DH** |
| Gull  | Kaja Norbye Heming | Kaja Norbye Heming | Kaja NorbyeHeming |  |  |
| Sølv | Fanny Sanderberg Heming | Henriette ResenHeming | Fanny SanderbergHeming |  | Fanny SanderbergHeming |
| Bronse | Mathias TefreIRS |  |  | Kaja NorbyeHeming | Kaja NorbyeHeming |
|  |  |  |  |  |  |

|  |
| --- |
| **NM jr 2** |
|  | **SL** | **GS** | **SG** | **SC** | **DH** |
| Gull  |  |  |  |  |  |
| Sølv | Fabian Wilkens SolheimHeming |  | Guro HvammenHemingAlexander Sannes ThorsenNjård | Guro HvammenHemingAlexander sannes ThorsenNjård |  |
| Bronse | Saskia AndersenIRSJonas Lyng-Jørgensen, Ready | Guro HvammenHeming |  |  | Guro HvammenHemingJoackim Jagge Lindstøl,Heming |
|  |  |  |  |  |  |

|  |
| --- |
| **NM senior** |
|  | **SL** | **GS** | **SG** | **SC** | **DH** |
| Gull  |  |  |  |  |  |
| Sølv |  |  |  |  |  |
| Bronse |  | Axel William Patricksson, IRS |  | Axel William Patricksson, IRS | Kaja NordbyeHeming |
|  |  |  |  |  |  |

**Kretsmesterskap i aldersbestemte klasser**

|  |  |
| --- | --- |
| **SL jenter** | **Årsklasse** |
|  | **2003** | **2002** | **2001** | **2000** |
| Kretsmester | Emilie Bakkevig Heming | Aurora Telje IRS | Julie Fleischer Heming | Elise Telje IRS |

|  |  |
| --- | --- |
| **SL gutter** | **Årsklasse** |
|  | **2003** | **2002** | **2001** | **2000** |
| Kretsmester | Simen Sellæg, Ready | Eirik Giskås Schau IRS | Alexander Steen-Olsen Kjelsås | Kaspar Kindem Ready |

|  |  |
| --- | --- |
| **SSL jenter** | **Årsklasse** |
|  | **2003** | **2002** | **2001** | **2000** |
| Kretsmester | Emilie Bakkevig Heming | Eva Fosseidbråten Ready | Paulina Ringvold Heming | Bianca Bakke-Westhoff, Heming |

|  |  |
| --- | --- |
| **SSL gutter** | **Årsklasse** |
|  | **2003** | **2002** | **2001** | **2000** |
| Kretsmester | Simen Sellæg Ready | Henrik Gonzales Knudsen, IRS | Alexander Steen-Olsen Kjelsås | Kaspar Kindem Ready |

|  |  |
| --- | --- |
| **SG jenter** | **Årsklasse** |
|  | **2003** | **2002** | **2001** | **2000** |
| Kretsmester  | Emilie Bakkevig Heming | Katharina A. Jørgensen, Heming | Emilie Nergaard Heming | Bianca Bakke-Westhoff Heming |

|  |  |
| --- | --- |
| **SG gutter** | **Årsklasse** |
|  | **2003** | **2002** | **2001** | **2000** |
| Kretsmester  | Simen Sellæg Ready | Elias Kroken Heming | Christian Oliveira Søvik, Kjelsås | Christian Owesen Hoel, Heming |

Bendit Alpinfestival, Hemsedal Winter Games og Donald Duck Games hadde stor deltagelse fra Oslo krets, og løpere fra kretsen oppnådde en rekke gode resultater.

Oslo Skikrets ved AK gratulerer alle med flott innsats.

**Tryvann / Wyller**

Bakkefordelingsmøte og koordinering av aktiviteter er gjennomført etter vanlige prinsipper. Bakkefordelingsmøte ble gjennomført mellom trenere, klubbkoordinatorer og i samarbeid med Oslo Vinterpark. Klubbene samkjører på aktuelle alderstrinn.

**Oslo Skisenter**

Bakkefordelingsmøte og koordinering av aktiviteter er gjennomført etter vanlige prinsipper. Bakkefordelingsmøte ble gjennomført mellom trenere, klubbkoordinatorer og i samarbeid med Oslo Skisenter.

**Klubbsamarbeid**

Klubbsamarbeidet i kretsen fungerer bra. AK har igangsatt et initiativ i samarbeid med klubbene for å søke å begrense kostnadene for løpere i de yngste årsklassene. AK håper at klubber, trenere og foreldre følger opp initiativet.

**Kretslag/ samarbeid**

Det er ikke kjørt eget kretslag, da man har satset på samarbeid i en bredere skala. Løperne trener mye sammen i hverdagen, da de deler traseer i Wyller.

Det ble for sesongen 2015-2016 laget egne jakker for Oslo Skikrets, som har vært tilgjengelig for alle klubbene. Samme jakke vil gjelde for sesongen 2016-2017. Det er gitt tilbud om supplering/ kjøp av jakker til nye løpere og løpere som ikke kjøpte jakken forrige sesong. AK har ikke tatt stilling til hvorvidt ordningen med en felles kretsjakke skal fortsetter etter sesongen 2016-2017.

**Laguttak/ Uttak til internasjonale renn – Utøvere fra Oslo Skikrets**

**WC-lag, EC-lag og juniorstatus**

|  |  |
| --- | --- |
| **Sesongen 2015/ 2016** | **Sesongen 2016/ 2017** |
| **WC** | Jonathan Nordbotten, Ingierkollen Rustad  | **WC** | Jonathan Nordbotten, Ingierkollen Rustad  |
|  |  |  | Axel William Patricksson, Ingierkollen Rustad |
|  |  |  |  |
| **EC** | Kristina Riis-Johannesen, Ready IL | **EC** | Kristina Riis-Johannesen, Ready IL |
|  | Henrik Røa, Heming IL |  | Julie Flo Mohagen, Ingierkollen Rustad SK |
|  |  |  |  |
|  |  | **Jr.** | Guro Hvammen, Heming |
|  |  |  |  |

I tillegg til lagene, har flere løpere fra Oslo krets deltatt i ulike WC- og EC-renn gjennom sesongen 2015-2016.

**Junior VM, Ungdoms-OL**

|  |  |
| --- | --- |
| **Junior VM** | Guro Hvammen, Heming |
|  | Henrik Røa, Heming |
| **Ungdoms- OL (YOG)** | Henrik Thorsby, Heming |

**Aldersbestemte klasser**

|  |  |
| --- | --- |
| **Whistler Cup** | Wilhelm Normannseth, HemingKaspar Kindem, ReadySofie Aam Olsen, HemingBianca Bakke-Westhoff, Heming |
| **Pokal Loka** | Jesper Wahlqvist, Heming |
|  | Louis Fausa, Heming |
|  |  |

**Annet**

Heming forsetter sitt utvidede tilbud til løperne etter endt skigymnas / videregående, "*Team Skistar*".

Flere Oslo-løpere studerer i USA og har i sesongen 2015-2016 kjørt på College-lag i USA.

**Utdanning / Kurs**

Det er i sesongen gjennomført ett kurs i Trener (Alpin) i regi av Oslo Skikrets. Kurset hadde totalt 25 deltagere.

**WEB**

Oslo Skikrets bruker som hovedregel web som informasjonskanal ut til kretsens klubber og registrerte alpinkontakter. Kretsen ønsker å motta informasjon og annet materiale fra klubbene, som kan legges ut på kretsens hjemmeside.

Takk for godt samarbeid i året som har gått.

Oslo, mai 2016

Alpinkomiteen i Oslo Skikrets